अफ्रीकन मीडिया में इस बात की चर्चा है कि चीन इस समय अपनी नीतियों से अफ्रीका को अपनी एक कॉलोनी बनाना चाहता है। इस संबंध में बीबीसी की भी एक रिपोर्ट प्रकाशित हुई थी, जिसमें इस बात की आशंका जताई गई है। अब जांबिया के लोन नहीं चुका पाने के कारण चीन के एयरपोर्ट को टेकओवर करने के प्रस्ताव से यहां के लोगों में हलच है। जांबिया में चीन का ज़बर्दस्त दखल है। जांबियन नेशनल ब्रॉडकास्टिंग कॉरपोरेशन में चीन की हिस्सेदारी 60 फीसदी से ज्यादा हो चुकी है। इसका साफ मतलब यह है कि चीन की इजाज़त के बिना कोई बात बाहर नहीं आ सकती। दूसरी तरफ, भले ही मीडिया में जांबिया के एयरपोर्ट को टेकओवर करने की खबरें आ रही हैं, लेकिन वहां कि सरकार ने ऐसी खबरों को गलत बताया है।